Ateena tarjoaa paljon erilaisia ostosmahdollisuuksia. Kaupungissa on useita ostoskeskuksia ja -katuja sekä hyvät valikoimat tuliaishankintoja varten. Kaupungin kattavin shoppailualue löytyy ydinkeskustasta Ermou-kadulta, Syntagma-aukiolta alkaen. Alueelta löytyy suosituimmat vaatekaupat sekä kansainväliset ketjuliikkeet. Kadulta löytyy lisäksi paljon erilaisia ruokapaikkoja, kahviloita ja kioskeja.
Kolonaki-kaupunginosa kuuluu Ateenan trendikkäimpiin kohteisiin.  Merkkiliikeet sekä trendikkäät kahvilat ja baarit löytyvät tältä alueelta. Liikkeet löytyvät kulkemalla Platia Kolonakista rinnakkaiskatuja Skoufaa ja Tsakalofia pitkin luoteeseen.
Syntagma aukiolta noin 5 km etelään päin sijaitsee Athens Metro Mall -ostoskeskus johon pääsee helposti myös metrolla (Agios Dimitrios -asema). Ostoskeskuksesta löytyy lähes 90 liikettä, elokuvateatteri ja paljon erilaisia ruokapaikkoja ja kahviloita. Muita ostoskeskuksia kaupungissa ovat mm. The Mall Athens sekä Athens Heart.
Ihania tuliaisia ovat muun muassa kreikkalaiset herkut sekä oliivituotteet, kuten öljyt ja saippuat. Central Market -kauppahalli kannattaa ehdottomasti lisätä suunnitelmiin, etenkin jos kreikan herkut ovat sydäntä lähellä. Kauppahalli sijaitsee Athinas-kadulla Omonian ja Monastirakin välissä, jonne on myös metroyhteydet.